***MARGELIS***

TRAVEL SERVICES & COACH OPERATOR

ΑΓIOY ΑΝΔΡΕΟΥ 3 – ΠΑΤΡΑ, 262 23

ΤΗΛ: 2610222350 & 2610278259

e-mail: [info@margelis.eu](mailto:info@margelis.eu) [www.margelis.eu](http://www.margelis.eu)

**ΜΑΚΡΟΝΗΣΟΣ & ΛΑΥΡΕΩΤΙΚΗ**

**ΚΥΡΙΑΚΗ 16/06/24**

**ΠΡΟΓΡΑΜΜΑ ΗΜΕΡΗΣΙΑΣ ΕΚΔΡΟΜΗΣ**

Συγκέντρωση των εκδρομέων στην πλατεία Τριών Συμμάχων (στην Όθωνος Αμαλίας) και στις 07:00 αναχωρούμε με ενδιάμεση στάση για το Λαύριο και εν γένει την ζώνη της Λαυρεωτικής. Η περιοχή στο σύνολό της έχει να αναδείξει πολλά για την ιστορική εξέλιξη της χώρας μας από την αρχαιότητα έως και σήμερα. Χάρη στον ορυκτό της πλούτο κατείχε πρωταγωνιστικό ρόλο στην οικονομία της Αθήνας κατά την αρχαιότητα ενώ σημάδεψε και τις σελίδες τις σύγχρονης ιστορίας με το Λευρεωτικό ζήτημα. Μέσα από την ξενάγησή μας θα γνωρίσουμε άγνωστες πτυχές όπως τις εκβολάδες και τις σκοριές, τα πλυντήρια, τις στοές, τον Σερπιέρη τον πυρετό του χρυσού και τις πτωχεύσεις. Το ορυκτολογικό μουσείο και το σημερινό Τεχνολογικό Πολιτιστικό Πάρκο του Λαυρίου γίνονται αδιάψευστοι μάρτυρες όσων θα ειπωθούν. Στη συνέχεια, θα μεταβούμε στο λιμάνι και την Μακρόνησο, το νησί που είναι συνυφασμένο με τις μελανές σελίδες της ιστορίας μας. Αν και, διοικητικά, ανήκει στον νομό Κυκλάδων κάθε άλλο παρά θυμίζει ένα τυπικό κυκλαδονήσι. Στις αρχές του 20ου αιώνα (1912-13) χρησιμοποιήθηκε ως τόπος εξορίας αιχμαλώτων πολέμου. Τους χρόνους της Μικρασιατικής καταστροφής ως τόπος αποθεραπείας όσων είχαν προσβληθεί από τύφο ενώ τα ζοφερά χρόνια του εμφυλίου, από τον Απρίλιο του 1947 χρησιμοποιήθηκε ως στρατόπεδο συγκέντρωσης «εθνικής αναμόρφωσης» για κομμουνιστές, πολιτικούς κρατούμενους και λιποτάκτες. Μετά το τέλος της ξενάγησης μας στο νησί, επιστροφή το μεσημέρι στο Λαύριο για γεύμα. Το απόγευμα θα αναχωρήσουμε για τη Πάτρα, άφιξη το βράδυ.

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ: 55 €**

**ΠΕΡΙΛΑΜΒΑΝΟΝΤΑΙ:**

* Η μεταφορά με το πούλμαν
* Ξενάγηση στη Μακρόνησο και στο Λαύριο
* Τα εισιτήριο με το σκάφος για τη Μακρόνησο
* Αρχηγός εκδρομής

**ΣΗΜΕΙΩΣΕΙΣ:**

* **Προκαταβολή για κράτηση θέσης 30 €. Εξόφληση έως 2 ημέρες πριν την αναχώρηση**

**ΕΝΔΙΑΦΕΡΟΥΝ ΤΟΥΣ ΕΚΔΡΟΜΕΙΣ**

* Οι θέσεις δηλώνονται με σειρά προτεραιότητας και δεν αλλάζουν
* Ο αρχηγός έχει το δικαίωμα να αλλάξει τις ώρες ή τη σειρά των επισκέψεων για τη καλύτερη εξυπηρέτηση των εκδρομέων
* Η εταιρία MARGELIS ουδεμία ευθύνη φέρει σε περίπτωση απώλειας, κλοπής, φθοράς αποσκευών και προσωπικών αντικειμένων κι οποιασδήποτε συνέπειας από εγκληματική ή αξιόποινη πράξη
* Σε περίπτωση ακύρωσης της κράτησης σας επιβαρύνεσθε με τα παρακάτω ποσά επί της αξίας της εκδρομής. Σε διάστημα από 21 – 3 ημέρες το 50% της αξίας της εκδρομής και από 2 ημέρες έως την αναχώρηση ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.
* Σε περίπτωση που χρειασθεί να παραταθεί η εκδρομή λόγω καθυστερήσεων ή ακυρώσεων προγραμματισμένων δρομολογίων, δυσμενών καιρικών συνθηκών, απεργιών, πραξικοπημάτων, πυρκαγιών, σεισμών, πλημμύρων, οποιοδήποτε άλλων αναγκών ή κατάσταση ανωτέρας βίας, τα επιπλέον έξοδα διαμονής και μεταφοράς επιβαρύνουν τους εκδρομείς.